text: TV Kolding får reklamer
  01 marts 2014 kl. 12.51
  TV Kolding mister et tilskud på 300.000 og begynder at sende reklamer.
  Kulturstyrelsen har nu uddelt sendetilladelser på Kanal Syd.
  TV Kolding har mistet sin.
  - Det bliver nye tider. Vi går fra at være en ikke kommerciel station til nu at være en projekt- og reklamefinansieret kanal, siger stationsleder hos TV Kolding, Ivan A.D. Johansen, til dagens.dk.
  TV Kolding mister et tilskud fra Kulturstyrelsen på omkring 300.000 kroner. Tilskuddet gives kun til tv-stationer uden reklamer.
  Fra i dag kan TV Kolding kun ses via kabelnettet i Kolding, Vamdrup, Lunderskov og Christiansfeld.
  Fem tv-stationer i det sydlige Jylland har fået sendetilladelse på Kanal Syd.
  Det er TV Kick, TV Alternativ, Foreningen ES TV, alle Esbjerg, samt Sønderborg Lokal TV og Danmark C TV i Fredericia, skriver dagens.dk.
  